Okresná prokuratúra Prešov 
Masarykova 16, 080 97 Prešov 	

Sp. zn. : 3 Pv 667/12/7707	Prešov, 17.12.2012
EEČ : 2-58-24-2012

U Z N E S E N I E

Trestná vec:	obvinený XXXXX 
Prečin:	Krádež podľa § 212 odsek 2 písmeno e Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Prešov
Podľa § 215 odsek 1 písmeno d (§ 9 odsek 1 písmeno d) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
v presne nezistenej dobe približne od dňa 14.11.2011 do 08.00 hod. dňa 11.07.2012 po odpojení odberného miesta od elektrickej energie v obci XXXXX XXXXX XXXXX okr. XXXXX, toto opätovne zapojil tak, že pripojil vývodový fázový vodič do svorkovnice elektromera výrobného čísla 8148022, kde týmto spôsobom bola oživená elektroinštalácia a takto následne bez fakturácie odoberal elektrickú energiu, čím takto spôsobil pre spoločnosť Východoslovenská distribučná, a.s. XXXXX, ul. Mlynská č. 31, škodu vo výške 634,21,-Eur, 

lebo je trestné stíhanie neprípustné podľa § 9 odsek 1 písmeno d
Odôvodnenie:
Poverený príslušník Obvodného oddelenia Policajného zboru v Chminianskej Novej Vsi, uznesením sp. zn. ORP-1349/CH-PO-2012 z 14.08.2012, podľa § 206 ods. 1 Trestného poriadku vzniesol XXXXX obvinenie pre skutok kvalifikovaný podľa § 212 ods. 2 písm. e)  Trestného zákona ako prečin krádeže, ktorý spáchal obvinený tak, ako je to uvedené vo výrokovej časti tohto uznesenia.

	Dňa 19. októbra 2012 vo veci konajúci poverený príslušník Policajného zboru predložil po ukončení skráteného vyšetrovania na tunajšiu prokuratúru spisový materiál, spolu s návrhom na podmienečné zastavenie trestného stíhania. Preskúmaním vyšetrovacieho spisu bolo zistené, že návrh povereného príslušníka PZ je opodstatnený a dôvodný. Následne bolo dňa 25.októbra 2012 prokurátorom Okresnej prokuratúry v Prešove podľa § 216 ods. 1 Trestného poriadku vydané uznesenie o podmienečnom zastavení trestného stíhania. Predmetné uznesenie sa však nepodarilo obv. XXXXX doručiť. Prvý pokus o doručenie uznesenia bol neúspešný z dôvodu, že zásielka do vlastných rúk nebola obvineným v odbernej lehote prevzatá, pri opakovanom pokuse o doručenie bolo z vrátenej doručenky zistené, že obvinený XXXXX zomrel. Do vyšetrovacieho spisu bol zabezpečený úmrtný list XXXXX, z ktorého vyplýva, že tento zomrel dňa 24.11.2012.  

	Podľa § 215 ods. 1 písm. d) Trestného poriadku prokurátor zastaví trestné stíhanie, ak je trestné stíhanie neprípustné podľa § 9 Trestného poriadku. 

	Podľa § 9 ods. 1 písm. d) Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené proti tomu, kto zomrel alebo bol vyhlásený za mŕtveho. 

Vzhľadom na vyššie uvedené, s poukázaním na skutočnosť, že XXXXX dňa 24.11.2012 zomrel, som rozhodol tak, ako je uvedené vo výrokovej časti tohto uznesenia a trestné stíhanie vedené proti XXXXX som zastavil.

Poučenie:
Proti tomuto uzneseniu je prípustná sťažnosť, ktorú je možné podať do 3 dní odo dňa jeho oznámenia na tunajšiu prokuratúru.
O sťažnosti rozhodne Krajská prokuratúra v Prešove. 
Sťažnosť má odkladný účinok /§ 215 ods. 6 Tr. poriadku/.

Mgr. Tomáš Petráš
prokurátor